钦定古今图书集成/明伦汇编/官常典/第734卷 > 伯颜师圣
## 钦定古今图书集成/明伦汇编/官常典/第734卷 > 伯颜师圣

按《开州志》：“师圣字宗道，世居濮阳，甫弱冠，即以道自
任。至正四年，征至京师，授翰林院待制，预修《金史》。已
而辞归，复起为江西廉访佥事，数月以病免。及还，四
方来学者千馀人。十八年，河南诸盗入寇，师圣结其
乡民为什伍以自保。贼兵大至，师圣乃渡漳北，至磁，
与贼遇，贼将欲啖以富贵，师圣骂不屈，引颈受刃，与”
妻子俱死之。事闻，赠奉议大夫，谥《文节》。